Rikunarita-ORG/Wikinium huggingface dataset:
# ஊத்துக்கோட்டை வட்டம்

**ஊத்துக்கோட்டை வட்டம்** (*Uthukkottai taluk*) தமிழ்நாட்டின் திருவள்ளூர் மாவட்டத்தில் உள்ள 9 வட்டங்களில் ஒன்றாகும்.

இந்த வட்டம் 5 உள்வட்டங்களும், 100 வருவாய் கிராமங்களும் கொண்டது.

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 152,631 மக்கள்தொகை கொண்டது. மக்கள்தொகையில் 75,475 ஆண்களும், 77,156 பெண்களும் உள்ளனர். 40,313 குடும்பங்கள் கொண்ட இவ்வட்ட மக்கள்தொகையில் 91.7% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 69.36% மற்றும்பாலின விகிதம் 1,000 ஆண்களுக்கு, 1,022 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 16801 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 957 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 52,738 மற்றும் 6,609 ஆகவுள்ளனர். மக்கள்தொகையில் இந்துக்கள் 95.84%, இசுலாமியர்கள் 2.02%, கிறித்தவர்கள் 1.96% மற்றும் பிறர் 0.17% ஆகவுள்ளனர்.

## மேற்கோள்கள்
# பள்ளிப்பட்டு வட்டம்

| பள்ளிப்பட்டு வட்டம்
Pallipat |
| --- |
| town |
| Country |  இந்தியா |
| மாநிலம் | தமிழ்நாடு |
| மாவட்டம் | திருவள்ளூர் |
| ஏற்றம் | 154 m (505 ft) |
| மக்கள்தொகை  (2011) |
|  • மொத்தம் | 8,650 |
| Languages |
| நேர வலயம் | ஒசநே+5:30 (இ.சீ.நே.) |
| பின்கோடு | 631207 |
| Telephone code | (91)44 - 2784 |
| வாகனப் பதிவு | TN-20 |

**பள்ளிப்பட்டு வட்டம்** தமிழ்நாட்டின், திருவள்ளூர் மாவட்டத்தின் 9 வருவாய் வட்டங்களில் ஒன்றாகும்.

தமிழ்நாடு - ஆந்திரப்பிரதேசம் எல்லையில் அமைந்த இந்த வட்டம் 5 உள்வட்டங்களும், 70 வருவாய் கிராமங்களும் கொண்டது.
 இந்த வட்டத்தில் மிக பெரிய வருவாய் கிராமம் பொதட்டூர்பேட்டை ஆகும்.

இவ்வட்டத்தில் பள்ளிப்பட்டு ஊராட்சி ஒன்றியம் உள்ளது. பிப்ரவரி 2020-இல் இவ்வட்டத்தின் பகுதிகளைக் கொண்டு புதிய ஆர். கே. பேட்டை வட்டம் உருவாக்கப்பட்டது.

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 214,073 மக்கள்தொகை கொண்டது. மக்கள்தொகையில் 107,698 ஆண்களும், 106,375 பெண்களும் உள்ளனர். 49,317 குடும்பங்கள் கொண்ட இவ்வட்ட மக்கள்தொகையில் கிராமப்புறங்களில் 71% வாழ்கின்றனர். இவ்வட்டத்தின் எழுத்தறிவு 74.58% மற்றும்பாலின விகிதம் 1,000 ஆண்களுக்கு, 988 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 24133 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 909 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 48,058 மற்றும் 4,743 ஆகவுள்ளனர். மக்கள்தொகையில் இந்துக்கள் 96.8% , இசுலாமியர்கள் 1.64% , கிறித்தவர்கள் 1.35% மற்றும் பிறர் 0.20% ஆகவுள்ளனர்.

## மேற்கோள்கள்
# வாலாஜாபாத் வட்டம்

**வாலாஜாபாத் வட்டம்** இந்திய நாட்டின் தமிழ்நாடு மாநிலத்தில் உள்ள காஞ்சிபுரம் மாவட்டத்தின் 5 தாலுக்காக்களில் ஒன்றாகும். இந்த வட்டத்தின் தலைநகராக வாலாஜாபாத் நகரம் உள்ளது. இவ்வட்டத்தில் வாலாஜாபாத் ஊராட்சி ஒன்றியம் உள்ளது. இந்திய மக்கள் தொகை கணக்கு 2011 இன் படி, இவ்வட்டத்தின் பரப்பு 339.03 சதுர கிலோமீட்டர் ஆகும்.

வாலாஜாபாத் வட்டம் வாலாஜாபாத், தென்னேரி, மாகறல் எனும் 3 உள்வட்டங்களையும், 80 வருவாய் கிராமங்களையும் கொண்டுள்ளது.

## மேற்கோள்கள்
# காஞ்சிபுரம் வட்டம்

**காஞ்சிபுரம் வட்டம்** , தமிழ்நாட்டின் காஞ்சிபுரம் மாவட்டத்தில் உள்ள 11 வட்டங்களில் ஒன்றாகும்.இந்த வட்டத்தின் தலைமையகமாக காஞ்சிபுரம் நகரம் உள்ளது.

இந்த வட்டத்தின் கீழ் காஞ்சிபுரம், திருப்புட்குழி, பரந்தூர், கோவிந்தவாடி, சிட்டியம்பாக்கம், சிறுகாவேரிப்பாக்கம் என 6 உள்வட்டங்களும், 132 வருவாய் கிராமங்கள் உள்ளன.

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 497,711 ஆகும். அதில் 248,707 ஆண்களும், 249,004 பெண்களும் உள்ளனர். 124,877 குடும்பங்கள் கொண்ட இவ்வட்ட மக்கள்தொகையில் கிராமப்புறங்களில் 44.7% வாழ்கின்றனர். இவ்வட்டத்தின் எழுத்தறிவு 80.27% மற்றும்பாலின விகிதம் 1,000 ஆண்களுக்கு, 1,001 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 52211 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 970 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 104,853 மற்றும் 5,083 ஆகவுள்ளனர். மக்கள்தொகையில் இந்துக்கள் 95.23%, இசுலாமியர்கள் 2.98%, கிறித்தவர்கள் 1.45% மற்றும் பிறர் 0.24% ஆகவுள்ளனர்.

## மேற்கோள்கள்
# அரக்கோணம் வட்டம்

**அரக்கோணம் வட்டம்** என்பது தமிழ்நாட்டில் 28 நவம்பர் 2019 அன்று நிறுவப்பட்ட இராணிப்பேட்டை மாவட்டத்தின் 4 வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம் அரக்கோணம் நகரத்தில் உள்ளது. இந்த வட்டத்தின் கீழ் அரக்கோணம் (தெற்கு), அரக்கோணம் (வடக்கு), பள்ளூர் மற்றும் பாராஞ்சி எனும் 4 உள்வட்டங்களும், 68 வருவாய் கிராமங்களும் உள்ளன.அரக்கோணம் ஊராட்சி ஒன்றியம் இவ்வட்டத்தில் உள்ளது.

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 504,026 ஆகும். அதில் 251,905 ஆண்களும், 252,121 பெண்களும் உள்ளனர். 122,251 குடும்பங்கள் கொண்ட இவ்வட்ட மக்கள்தொகையில் 69.4% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.96% மற்றும்பாலின விகிதம் 1,000 ஆண்களுக்கு, 1,001 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 54,498 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 951 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 144,469 மற்றும் 7,680 ஆகவுள்ளனர். மக்கள்தொகையில் இந்துக்கள் 93.28%, இசுலாமியர்கள் 3.29% , கிறித்தவர்கள் 3.14% மற்றும் பிறர் 0.29% ஆகவுள்ளனர்.

## மேற்கோள்கள்
# சேப்பாக்கம் சட்டமன்றத் தொகுதி

**சேப்பாக்கம்** சட்டமன்றத் தொகுதி, இந்தியாவின், தமிழ்நாடு மாநிலத்தில் சென்னை மாவட்டத்தில் இருந்த ஒரு சட்டமன்றத் தொகுதி ஆகும். இதன் தொகுதி எண் 11 ஆக இருந்தது. 79-லிருந்து, 86 வரையுள்ள சென்னை மாநகராட்சியின் வார்டுகளை உள்ளடக்கிய பகுதிகளைக்கொண்டு இத்தொகுதி அமைக்கப்பெற்றது. துறைமுகம், பூங்கா நகர், எழும்பூர், ஆயிரம் விளக்கு, திருவல்லிக்கேணி ஆகிய சட்டமன்றத் தொகுதிகள் இதன் எல்லைகளாக அமைந்திருந்தன. 2007 ஆம் ஆண்டு மீளெல்லை வகுப்பிற்குப் பின்னர் இத்தொகுதி நீக்கப்பட்டு விட்டது.

## தொகுதி சட்டமன்ற உறுப்பினர்கள் வரலாறு

| சட்டமன்ற தேர்தல் ஆண்டு | வெற்றி பெற்ற வேட்பாளர் | கட்சி | வாக்கு விழுக்காடு (%) |
| --- | --- | --- | --- |
| 2006 | மு. கருணாநிதி | திமுக | 50.96 |
| 2001 | மு. கருணாநிதி | திமுக | 51.91 |
| 1996 | மு. கருணாநிதி | திமுக | 77.05 |
| 1991 | ஜீனத் ஷர்புதின் | இ.தே.காங்கிரசு | 50.62 |
| 1989 | அப்துல் லத்தீப் | திமுக | 50.21 |
| 1984 | அ. இரகுமான்கான் | திமுக | 56.26 |
| 1980 | அ. இரகுமான்கான் | திமுக | 55.64 |
| 1977 | அ. இரகுமான்கான் | திமுக | 38.40 |

## இவற்றையும் பார்க்கவும்

* தமிழ்நாடு சட்டப்பேரவை
* தமிழ்நாடு சட்டப்பேரவைத் தேர்தல்கள்

## மேற்கோள்கள்
# சென்னை மாநகர் அண்ணல்

**சென்னை மாநகர் அண்ணல்** (*Sheriff of Madras*) என்பது சென்னையின் முக்கிய குடிமகனுக்கு ஓராண்டு வழங்கப்படும் அதிகாரத்தின் அரசியல் சார்பற்ற பதவியாகும். இந்த பதவி 1998இல் ரத்து செய்யப்பட்டது.

சென்னை மாநகரின் அண்ணல் நிலை 1726ஆம் ஆண்டு சென்னை சாசனத்தில் உருவாக்கப்பட்டது. இது 1727 ஆகஸ்ட் 17 அன்று நடைமுறைக்கு வந்தது. உயர்நீதிமன்றத்திற்கு மக்களை வரவழைத்தல், தீர்ப்பாயராகச் செயல்படல், சொத்துக்களை இணைத்தல் மற்றும் முத்திரையிடல் மற்றும் தேவைப்பட்டால், ஏலத்திற்கு ஏற்பாடு செய்தல் அண்ணலின் கடமைகளாக இருந்தது. இப்பதவிக் காலம் ஒரு வருடமாகும். ஷெரிப் அலுவலகம் மற்றும் ஊழியர்களைக் கொண்டிருந்தார் மற்றும் முன்னுரிமையின் வரிசையில் மேயருக்குக் அடுத்த நிலையிலிருந்தார். 1800களின் நடுப்பகுதியிலிருந்து இந்த நிலை அதன் அதிகாரங்களையும் பொறுப்புகளையும் இழந்து சடங்கு நிலையில் இருந்தது

மும்பை (பம்பாய்) மற்றும் கொல்கத்தா (கல்கத்தா) இதேபோன்ற பதவிகளைத் தக்க வைத்துக் கொண்டுள்ளன.

## சென்னை மாநகர அண்ணல்களில் சிலர்

* 1727 ஆகஸ்ட் நிக்கோலஸ் மோர்ஸ், முதல் ஷெரிப்
* 1746-53 *ஷெரிப்ஸ் இல்லை*
* 1770 மாண்புமிகு எட்வர்ட் மாங்க்டன்
* 1776 மாண்புமிகு பசில் கோக்ரேன்
* 1779 வில்லியம் ஜாக்சன்
* 1805 ஜான் ஓக்ஸ்
* 1824 ஜான் சாவேஜ்
* 1828 ஜார்ஜ் லைஸ்
* 1831 பேட்ரிக் கிராண்ட்
* 1843-45 ஜான் புரூஸ் நார்டன்
* 1845: ஜான் ஃபைண்ட்லி மெக்கென்னி
* 1846 லியோனார்ட் கூப்பர், வழக்குரைஞர் (இறந்தார் 1852)
* 1854 கேப்டன் கிறிஸ்டோபர் பிடன்
* 1885-86 ஜான் ஹென்றி டெய்லர்
* 1886, 1887 ராஜா சர் சவலை ராமசாமிமுதலியார், சென்னையின் 158வது ஷெரிப் மற்றும் முதல் இந்திய ஷெரிப்
* 1888, 1889 ஆபெல் ஜோசுவா ஹிகின்போதம், புத்தக விற்பனையாளர்
* 1892 பூண்டி அரங்கநாத முதலியார், எழுத்தாளர், கல்வியாளர் மற்றும் அரசியல்வாதி
* 1893 கவாஸ்ஜி எடுல்ஜி பாண்டே, முதல் பார்சி ஷெரிப்
* 1896 நவாப் சையத் முகமது பகதூர், முதல் முஸ்லிம் ஷெரிப்
* 1909 டிசம்பர் 07 - ராவ் பகதூர் எம். வெங்கடசாவ்மி நாயுடு
* 1911 ஆர்தர் எர்னஸ்ட் லாசன்
* 1922 முத்தையா செட்டியார், வங்கியாளர்
* 1924 டிசம்பர் 20 முதல் 1925 டிசம்பர் 19 - திவான் பகதூர் சரவண பவானந்தம் பிள்ளை, நாடக ஆசிரியர்
* 1925 டிசம்பர் 20 - சி. ஈ. உட்
* 193n வில்லியம் வாலசு லாடன், தொழிலதிபர்
* 1933 கான் பகதூர் முஹம்மது மூசா சேட், தொழிலதிபர்
* 1935 கான் பகதூர்குலாம் மொகியுதீன் கான், ஆர்காட்டின் 6வது இளவரசர்
* 1938 கணபதி அக்ரஹாரம் அண்ணாதுரை அய்யர் நடேசன்
* 1940 டிசம்பர் 20 -தீவன் பகதூர் வி. சண்முக முதலியார்
* 1949-50 ஆர். ராமநாதன் செட்டியார், மக்களவை உறுப்பினர்
* 1952 பி.வி.எஸ் வெங்கடசெல்லம், தொழிலதிபர்
* 1955-56 ஆர். ஈ. காஸ்டல்
* 1956-57 மேரி கிளப்வாலா ஜாதவ்
* 1961 ஆர்.எம். டேவ், பரோபகாரர் மற்றும் மேயர்
* 1964 டி.எஸ்.நாராயணசாமி, தொழிலதிபர்
* 1967-1968 மருதாய் பிள்ளை, தொழிலதிபர்
* 1969-70 அனந்தராமகிருஷ்ணன் சிவசைலம், தொழிலதிபர்
* 1973-74 ஏ.எம் புஹாரி, உணவகம்
* 1974-75 ரங்கசாமி ராமகிருஷ்ணன்
* 1978 ஏபி அனந்தகிருஷ்ணன்
* 1980-81 டாக்டர் பி. எம். ரெக்சு
* 1983 சரோஜினி வரதப்பன், சமூக சேவகர்
* 1984-85 நவாப் முகம்மது அப்துல் அலி
* 198n-88 டி.பாலகிருஷ்ணன்
* 1988 நவாப் முகம்மது அப்துல் அலி
* 1989-91 நாராயணசாமி சீனிவாசன், தொழிலதிபர்
* 1992-93 சுரேஷ் கிருஷ்ணா, தொழிலதிபர்
* 1997 கே. சொக்கலிங்கம், அறுவை சிகிச்சை நிபுணர் (கடைசி ஷெரிப்)

## மேலும் காண்க

* மும்பையின் ஷெரிப்
* கொல்கத்தாவின் ஷெரிப்

## மேற்கோள்கள்

## வெளி இணைப்புகள்

* Love, Henry. *Indian Records Series Vestiges of Old Madras*. p. 555. Sheriffs from 1727 to 1800
# பர்மா பசார்

**பர்மா பசார்** எனப்படுவது மியன்மாரில் இருந்து நாடு திரும்பிய மியன்மார் தமிழர்களுக்காக தமிழக அரசு சென்னை நகரத்தில், மெரினா கடற்கரை ஒட்டிய, பாரிமுனை பகுதியில் அமைத்துக் கொடுத்த ஒரு சந்தைத் தொகுதி ஆகும். இது பாரிமுனை எனும் பகுதியில், சென்னைக் கடற்கரை தொடருந்து நிலையத்தின் எதிரில் உள்ளது. 1969ம் ஆண்டு தமிழக அரசினால் இந்த கடைத்தொகுதி அமைக்கப்பட்டது. சுமார் 200 கடைகளை ஒரு வரிசையில் கொண்டமைந்துள்ள இந்த கடைத்தொகுதி ஒரு கிலே மீட்டர் நீளமாக பகுதியில் அமைந்துள்ளது.

## வரலாறு

பர்மா பஜாரானது 19ஆம் நூற்றாண்டின் இறுதியில் சென்னை சென்ட்ரல் ரயில் நிலையத்துக்கு அருகில் இருக்கும் கந்தசாமிக் கோவிலைச் சுற்றி இருந்துள்ளது. ஆனால் அது பர்மாபசார் என அப்போது அழைக்கப்படவில்லை. குஜிலி பஜார் என்ற பெயரில் இருந்துள்ளது. காரணம் அங்கு குஜிலி பாட்டுப் புத்தகங்கள் விற்கப்பட்டதால் அப்பெயர் பெற்றிருக்கலாம் என கருதப்படுகிறது. ஆங்கிலேயர் ஆட்சிக்காலமான அப்போது அது ‘தீவ்ஸ் பஜார்’ என்றும் அழைக்கப்பட்டது. காரணம் அங்கு முடிச்சவிக்கிகள் (ஜேப்படி திருடர்கள்) அதிகமாக இருந்ததுதான். இந்த ‘தீவ்ஸ் பஜார்’ பற்றி 1913இல் வெளியான ’விஷ்ணு ஸ்தல மஞ்சரி' இதழில் “வேடிக்கை பார்ப்பதிலேயே மனம் செலுத்தாமல் அப்போதுக்கப்போது தங்களுடைய ஜேபியிலும் மடியிலும் வைத்திருக்கும் பணப் பைகளைக் கவனித்து வர வேண்டும். இவ்விடத்தில் முடிச்சவிழ்க்கும் பேர்வழிகள் அதிகம் *என்று* மயிலை கொ. பட்டாபிராம முதலியார் *எழுதியுள்ளார். 1925ஆம் ஆண்டு வெளியான ‘பஞ்சாமிர்தம்’ இதழில் எழுத்தாளர் அ. மாதவையா இதைப்பற்றி விரிவாக எழுதியுள்ளார்.*

1960களில் பர்மாவிலிருந்து வந்த அகதிகளுக்கு அங்கு அரசாங்கம் இடம் ஒதுக்கியதால், அன்று முதல் அது பர்மா பஜார் என்று அழைக்கப்படுகிறது. இந்த பஜாரில் உள்ள வணிகர்களின் நலனுக்கான அமைப்பாக 1966 ஆம் ஆண்டு முதல் பர்மா தமிழர் மறுமலர்ச்சி சங்கம் இயங்கிவருகிறது.

## பஜார்

சென்னை கடற்கரை ரயில் நிலையம் அருகே சுமார் ஒரு கிலோமீட்டர் நீளத்துக்கு இந்த பஜார் உள்ளது. பஜாரில் சுமார் 200 கடைகள் உள்ளன. தொடர்வண்டி நிலையத்தில் இருந்து பல பயணிகள் தொடர்ந்து வெளியே வருவதால், சந்தை எல்லா நேரங்களிலும் பரப்பரப்பாகவே இருக்கிறது.   ஒரு வாரத்துக்கு 100,000 க்கும் மேற்பட்ட மக்கள் இந்தப் பாதையைக் கடந்து செல்லுகிறார்கள் என மதிப்பிடப்பட்டுள்ளது.

2017 ஆண்டு மதிப்பீட்டில், இங்கு உள்ள 600க்கும் மேற்பட்டக் கடைகள் உள்ளதாகவும், அதில் 5,000க்கும் மேற்பட்டவர்கள் வேலை செய்கின்றனர் எனப்படுகிறது.

## மேற்கோள்கள்
# கோயம்பேடு மொத்த சந்தை வளாகம்

சந்தையின் நுழைவாயில்
 கோயம்பேடு சந்தை ஒரு பார்வை
**கோயம்பேடு மொத்த விற்பனை சந்தை வளாகம்** (*Koyambedu Wholesale Market Complex*) சென்னை கோயம்பேட்டில் அமைந்துள்ள அழியக்கூடிய சரக்குகள் விற்பனை வளாகங்களுள் ஒன்றாகும். மேலும், 295 ஏக்கர் பரப்பளவு கொண்ட ஆசியாவின் மிகப்பெரிய ஒரு சந்தை வளாகமாகும். 1996 இல் திறக்கப்பட்ட இந்த வளாகத்தில் 1,000 மொத்த விற்பனை கடைகள் 2,000 சில்லறை கடைகள் உட்பட சுமார் 3,100 கடைகள் உள்ளன. இவற்றுள் 850 பழக் கடைகள் உள்ளது. இது பூந்தமல்லி நெடுஞ்சாலையிலிருந்து நெசப்பாக்கம் சாலை வரை அமைந்துள்ள ஒரு கட்டிடமாகும். முதலாம் கட்டிடத்தில், உடனே அழியக்கூடிய ஒட்டுமொத்த சந்தை 3,194 கடைகளுடன் 70 ஏக்கர் பரப்பளவில் அமைந்துள்ளது. இது காய்கறிகளுக்கான இரண்டு பகுதிகள், பழம் மற்றும் மலர் கடைகள் அடங்கிய கட்டிடமாகும். இரண்டாம் கட்டிடத்தில், துணிச் சந்தை கோயம்பேடு ஜவுளிச் சந்தை மற்றும் மூன்றாம் கட்டிடத்தில், ஒரு உணவு தானியச் சந்தை சென்னை மெட்ரோபொலிட்டன் டெவலப்மெண்ட் ஆணையம் (CMDA),இந்தியாவின் மொத்த உணவு தானியங்கள் சந்தை அபிவிருத்தி போன்றவைகள் இவ்வளாகத்தில் உருவாக்க திட்டமிடப்பட்டுள்ளது.

கோயம்பேடு தீயணைப்பு நிலையத்தின் அருகே சென்னை பெருநகர வளர்ச்சிக் கழகத்திற்குச் சொந்தமான ஏழு முதல் எட்டு ஏக்கர் நிலப்பரப்பில் உணவு தானிய சந்தையை நிர்மாணிக்க திட்டமிடப்பட்டுள்ளது.

இரவு10 மணி முதல் காலை 10 மணி வரை செயல்படும் மொத்த சந்தையிலும், காலை 10 மணி முதல் மாலை 10 மணி வரை செயல்படும் சில்லறை சந்தையிலும், 1,00,000 பேர் வருகின்றனர் மற்றும் 500 முதல் 600 வாகனங்கள் ஒவ்வொரு நாளும் வருகிறது.

## வண்டிகள் நிறுத்துமிடம்

2013 ஏப்ரல் 5 ஆம் தேதி, சென்னை பெருநகர வளர்ச்சிக் கழகத்தால் திறக்கப்பட்டுள்ள உயிர்மெய் ஆலைக்கு அருகிலுள்ள 7.46 ஏக்கர் பரப்பளவில் திறந்தவெளியில் அமைந்துள்ளது. இதில் எந்த நேரத்திலும் 400 கனரக வாகனங்களை நிறுத்தி வைக்கலாம்.

## போக்குவரத்து

கோயம்பேடு சந்தை பேருந்து மற்றும் இரயில் போக்குவரத்து மூலம் நன்கு இணைக்கப்பட்டுள்ளது.

## குறிப்புகள்
# ஜார்ஜ் டவுன், சென்னை

| ஜார்ஜ் டவுன், சென்னை
ஜார்ஜ் டவுன் |
| --- |
| நகரப்புறப் பகுதி |
| நாடு | இந்தியா |
| மாநிலம் | தமிழ்நாடு |
| மாவட்டம் | சென்னை மாவட்டம் |
| மெட்ரோ | சென்னை |
| வார்டு | முத்தியால்பேட்டை |
| அரசு |
|  • நிர்வாகம் | சென்னை மாநகராட்சி |
| மொழிகள் |
|  • அலுவல் | தமிழ் |
| நேர வலயம் | ஒசநே+5:30 (இ.சீ.நே.) |
| அஞ்சலக சுட்டு எண் | 600 001 |
| மக்களவைத் தொகுதி | மத்திய சென்னை |
| நகர்ப்புறத் திட்டக் குழு | சி.எம்.டி.ஏ. |
| நகராட்சி | சென்னை மாநகராட்சி |
| இணையதளம் | www.chennai.tn.nic.in |

**ஜார்ஜ் டவுன்**  (*George Town*) தமிழ்நாட்டின் தலைநகர் சென்னையில் அமைந்துள்ள வரலாற்றுச் சிறப்புமிக்க ஒரு நகர்ப்புறப் பகுதியாகும். புனித ஜார்ஜ் கோட்டை கட்டப்பட்டபிறகு இங்கு குடியேற்றம் நிகழ்ந்தது; இதுவே சென்னையில் அமைந்த முதல் குடியிருப்புப் பகுதியாகும். குடிமைப்பட்ட காலத்தில் இது *கறுப்பர் நகரம்* என அழைக்கப்பட்டு வந்தது. 1911-ஆம் ஆண்டில் பிரித்தானிய மன்னர் ஐந்தாம் ஜார்ஜ் இந்தியாவின் பேரரசராக முடி சூடியபோது இப்பகுதிக்கு ஜார்ஜ் டவுன் என பெயர் மாற்றப்பட்டது.

வரைபடத்தில் புனித ஜார்ஜ் கோட்டையும் ஜார்ஜ் டவுனும்
நகரத்தின் மற்ற குடிமைப்பட்டக் காலப் பெயர்கள் மாற்றப்பட்டபோதும் இப்பகுதி இன்றும் அலுவல்முறையாக ஜார்ஜ் டவுன் என்றே அழைக்கப்பட்டு வருகிறது. 1640களில் சென்னை இங்கிருந்துதான் வளரத் துவங்கியது. புனித ஜார்ஜ் கோட்டைக்கு அண்மையில் உள்ளூர்வாசிகளின் குடியிருப்பாக துவங்கிய ஜார்ஜ் டவுன் குடிகளின் தேவைகள் மற்றும் ஆட்சியாளர்களின் வசதிகளை முன்னிட்டு விரைவாக வளரத் தொடங்கியது. முன்பு இந்துக் கோவிலாக இருந்தவிடத்தில் உயர் நீதி மன்ற வளாகமும் முதல் கலங்கரை விளக்கமும் கட்டப்பட்டன. அங்கிருந்த *சென்னக் கேசவப் பெருமாள்* மற்றும் *சென்ன மல்லிசுவரசுவாமி* கோவில்கள் தற்போதுள்ள இடத்தில் தங்கச்சாலைக்கு இடம் பெயர்க்கப்பட்டன. இவை இந்துக்களிடையே *பட்டணம் கோவில்* என புகழ்பெற்றிருந்தன.

## மேற்கோள்கள்

## வெளி இணைப்புகள்

* புனித ஜார்ஜ் கோட்டை மற்றும் ஜார்ஜ் டவுனின் வரலாறு

## அமைவிடம்

﻿
# சென்னையில் செயல்படும் தானுந்து தொழிற்சாலைகள்

சென்னை நகரம் ஆசியா கண்டத்தின் டெட்ராய்ட் என்று அழைக்கப்படுகிறது. இந்தியாவில் உற்பத்தி செய்யப்படும் வாகனங்களில் 40 சதவீதம் சென்னை நகரிலேயே உற்பத்தி செய்யப்படுவதே இதற்கு காரணமாகும். உலகின் பல முன்னணி தொழில் நிறுவனங்களும் சென்னையில் தொழிற்சாலை அமைத்துள்ளன.

## சென்னையில் தானுந்து தொழிற்சாலைகள்

* அசோக் லேலண்டு
* பிஎம்டபிளியு
* டெய்ம்லர்
* ரினால்ட்-நிசான்
* விஸ்டியோன்
* மஹிந்திரா
* யாமஹா
* போர்ட்
* ஹுண்டாய்
* போர்ஸ் மோட்டார்ஸ்
* ஹிந்துஸ்தான் மோட்டார்ஸ்
* ராயல் என்ஃபீல்ட்

## மேற்கோள்கள்

﻿
# மின்னணு உற்பத்தி சேவைகள் தாழ்வாரம்

**மின்னணுஉற்பத்தி சேவைகள் தாழ்வாரம்** (EMS Corridor) சென்னை நகரில் செயல்பட்டு வரும் மின்னணு உற்பத்தி சேவைகள் தாழ்வாரம் ஆகும். இது சென்னை மாநகரின் மேற்கு பகுதியில் ஸ்ரீபெரும்புதூர் முதல் ஓரகடம் வரை நீளுகின்றது. இந்த தாழ்வாரம் இந்தியாவில் உள்ள மின்னணு உற்பத்தி சேவைகள் வியாபாரத்தின் பாதியளவு, சுமார் ₹3,500 கோடி (அமெரிக்க டொலர் $370 மில்லியன்) முதலீட்டை மின்னணு உற்பத்தி சேவைகள் நிறுவனங்கள் செய்துள்ளன.

## இந்தியாவின் மின்னணு உற்பத்தி சேவைகள் மையம்

இந்த மார்க்கம் இந்தியாவின் மின்னணு உற்பத்தி சேவைகள் மையமாக உருவெடுக்கிறது. டெல், நோக்கியா, நோக்கியா சீமென்ஸ் நெட்வொர்க், மோட்டோரோலா, சிஸ்கோ, சாம்சங், சீமென்ஸ், சோனி-ஏரிச்சன், ஃபிளெக்ஸ்ட்ரானிக்ஸ், ஃபாக்ஸ்கான், அல்காடெல், டெக்சாஸ் இன்ஸ்ட்ரூமென்ட்ஸ், லைர்டு பிஎல்சி, சால்கம், ப்ரோவர்க்ஸ், பேர்லோஸ்(LOM), பவர் வேவ் டெக், ஜேபில் கிரீன் மற்றும் சான்மினா-எசு.சி.ஐ. போன்ற பல நிறுவனங்கள் இந்த மார்க்கத்தில் தங்கள் தொழிற்சாலைகளை சுமார் $1 பில்லியனுக்கு முன்பு நிறுவியுள்ளன.

## பார்க்கவும்

• ராஜீவ் காந்தி சாலை

• சென்னையில் செயல்படும் தானுந்து தொழிற்சாலைகள்

## மேற்கோள்கள்
# அசென்டாசு

| பன்னாட்டுத் தொழில்நுட்பப் பூங்கா |
| --- |
| அசெண்டாசு தொழில்நுட்பப் பூங்கா |
| Wikimedia | © OpenStreetMap |
| பொதுவான தகவல்கள் |
| வகை | தகவற் தொழிநுட்பப் பூங்கா |
| இடம் | தரமணி, சென்னை, இந்தியா |
| முகவரி | இராஜீவ்காந்தி சாலை, தரமணி, சென்னை, தமிழ்நாடு 600 113, இந்தியா |
| உரிமையாளர் | அசெண்டாசு |
| தொழில்நுட்ப விபரங்கள் |
| தளப்பரப்பு | 2,012,000 sq ft (186,900 m2) |
| வடிவமைப்பும் கட்டுமானமும் |
| மேம்பாட்டாளர் | TIDCO and Ascendas |

**அசென்டாசு நிறுவனம்** (அ) **பன்னாட்டுத் தொழில்நுட்பப் பூங்கா, சென்னை** (Ascendas அல்லது ITPC-International Tech Park, Chennai) என்பது சென்னை, தரமணியில் ராசீவ் காந்தி சாலையில் அமைந்துள்ளது. தென்சென்னை பகுதியில் உலகளாவிய தொழில் நுட்பத்துடன் 25.09.2007 அன்று இது துவக்கி வைக்கப்பட்டது. இதன் அப்போதைய மதிப்பு 200 கோடி இந்திய ரூபாய்களாகும்.

இதன் உள்ளே உலகத் தரத்தில் பொருள் விற்பனை மையங்கள், வெளிநாட்டு வங்கிகள், 50க்கும் மேற்பட்ட வெளிநாட்டு நிறுவனங்கள், மருந்தகங்கள், உணவு விடுதிகள், பலதரப்பட்ட கேளிக்கை விடுதிகள் உள்ளன. வாகன நிறுத்தும் இடம் தனிக் கட்டிடத்தில் அமைக்கப்பட்டுள்ளது. இது 2013 ஆம் ஆண்டிற்கான சிறப்பாளர் விருதினைப் பெற்றுள்ளது.

அசெண்டாசு நிறுவனத்திற்கு சென்னை விமான நிலையத்திலிருந்து 50 நிமிட பயணத்திலும், திருவான்மியூர் பறக்கும் மின் தொடர் வண்டி நிலையத்திலிருந்து 5 நிமிட நடைப்பயணத்திலும் சென்றடையலாம். இதன் அண்மையில், உயிரித் தொழில் நுட்பப் பூங்கா, டைடெல் பூங்கா என பலவும் உள்ளன.

## மேற்கோள்கள்

## வெளி இணைப்புகள்

*  பரணிடப்பட்டது 2011-01-28 at the வந்தவழி இயந்திரம்
*  பரணிடப்பட்டது 2009-05-01 at the வந்தவழி இயந்திரம்
*  பரணிடப்பட்டது 2020-08-06 at the வந்தவழி இயந்திரம்
*
# மகேந்திரா உலக நகரம், புது சென்னை

மகேந்திரா சிட்டிக்குள் அமைந்துள்ள இன்ஃபோசிஸ் நிறுவனத்தின் கட்டடம்
மகேந்திரா சிட்டிக்குள் அமைந்துள்ள இன்ஃபோசிஸ் நிறுவனத்தின் கட்டடம்
**மகேந்திரா உலக நகரம், புது சென்னை** (ஆங்கிலம்: Mahindra World City, New Chennai aka Mahindra City) இயக்கத்திலிருக்கக் கூடிய இந்தியாவின் முதல் சிறப்பு பொருளாதார மண்டலம் ஆகும். மகேந்திரா குழுமத்தாலும் தமிழ்நாடு அரசு தொழில் வளர்ச்சிக் கழகத்தாலும்(டிட்கோ-TIDCO) பொதுத்துறை,-தனியார்துறை முனைவால் உருவாக்கப்பட்ட இது இந்தியாவின் முதல் ஒருங்கிணைக்கப்பட்ட வணிக நகரம் ஆகும்.

## அமைவிடம்

மகேந்திரா உலக நகரம், புது சென்னை என்று குறிப்பிடப்பட்டாலும் இந்நகரம் சென்னையிலிருந்து சுமார் 50 கி.மீ தொலைவில் தேசிய நெடுஞ்சாலை 45-ல் செங்கல்பட்டுக்கு அருகில்தான் அமைந்துள்ளது. ஏறத்தாழ 1,500 ஏக்கர் நிலப்பரப்பில் அமைந்துள்ள இந்நகரம் சாலை வழியாகவும் தொடர்வண்டி வழியாகவும் எளிதில் அடையும் வகையில் அமைந்துள்ளது. இந்நகருக்கு அருகில் பரணூர் தொடர்வண்டி நிலையம் அமைந்துள்ளது.

சென்னை மகேந்திரா உலக நகரத்தின் வளாகம்
## மேற்கோள்கள்
# டைடல் பூங்கா, சென்னை

| டைடல் பூங்கா |
| --- |
| தகவல் தொழில் நுட்ப பூங்கா |
| டைடல் பூங்கா ஆசியாவின் மிகப்பெரிய த.தொ பூங்கா |
|  |
| பொதுவான தகவல்கள் |
| வகை | தகவல் தொழினுட்ப பூங்கா |
| இடம் | திருவான்மியூர், சென்னை, இந்தியா |
| முகவரி | 4, ராசீவ் காந்தி சாலை, தரமணி, சென்னை, தமிழ்நாடு 600 113, இந்தியா |
| ஆள்கூற்று | ﻿ / ﻿ |
| கட்டுமான ஆரம்பம் | 1999 |
| நிறைவுற்றது | 2000 |
| துவக்கம் | 4 சூலை 2000 |
| செலவு | ₹ 3,380 மில்லியன் |
| உரிமையாளர் | TIDEL Park Ltd. |
| உயரம் |
| கூரை | 51.68 m (169.6 அடி) |
| மேல் தளம் | 12 |
| தொழில்நுட்ப விபரங்கள் |
| தள எண்ணிக்கை | 13 |
| தளப்பரப்பு | 1,280,000 sq ft (119,000 m2) |
| உயர்த்திகள் | 19 |
| வடிவமைப்பும் கட்டுமானமும் |
| கட்டிடக் கலைஞர்(கள்) | சி. என். இராகவேந்திரன் (CRN Architects) |
| மேம்பாட்டாளர் | TIDCO and ELCOT |
| முதன்மை ஒப்பந்தகாரர் | Hyundai Engineering Company |
| மேற்கோள்கள் |
|  |

**டைடல் பூங்கா** (Tidel Park) சென்னையின் தரமணி பகுதியில் அமைந்த தகவல் தொழில்நுட்பக் கட்டிடம் ஆகும். ராஜீவ் காந்தி சாலையில் அமைந்துள்ள இக்கட்டிடம் 2000இல் திறக்கப்பட்டது. டைடல் பார்க், ஆசியாவில் உள்ள மிகப்பெரிய தகவல் தொழில்நுட்பக் கட்டிடங்களில் ஒன்றாகும். இக்கட்டிடம், 119,000 சதுர மீட்டர் பரப்பளவில் அமைந்துள்ளது. இது, சென்னை விமான நிலையதிலிருந்து 14 கி.மீ. தொலைவிலும், சென்னைத் துறைமுகத்திலிருந்து 16 கி.மீ. தூரத்திலும் உள்ளது.

நுழைவு
ராஜீவ் காந்தி சாலையிலிருந்து டைடல் பார்க்
அகல் பரப்புத் தொடர் காட்சி
## சான்றுகள்
# சென்னை கட்டடக்கலை

ரிப்பன் கட்டடம், சென்னை நகரில் காணப்படும் இந்திய-சாராசெனிக் கட்டடக்கலை பாணியின் ஒரு எடுத்துக்காட்டு.
சென்னை கட்டடக்கலை பல கட்டடக் கலைகளின் தொகுப்பாகும். பழங்காலத்தில் பல்லவர்களால் கட்டப்பட்ட திராவிடக் கோயில்கள் முதல் காலனித்துவத்தின் கடைசியாக இந்தோ-சராசனிக் பாணியில் வானளாவிய கட்டடங்களை கொண்டது. சென்னை துறைமுகத்தில் காலனித்துவத்தின் அடையாளமாக பழைய கோயில்கள் தேவாலயங்கள் மசூதிகள் துறைமுகத்தின் அருகில் நிலை நிறுத்தப்பட்டுள்ளன.

2014 ஆம் ஆண்டு வரையில், சென்னை நகரம் அதன் 426   சதுர கி.மீ. எல்லைக்குள் சுமார் 6,25,000 கட்டடங்கள் கொண்டிருந்தது. அதில் சுமார் 35,000 அடுக்குமாடிகள் (நான்கு மற்றும் அதற்கு மேற்பட்ட மாடிகள்) ஆகும். இவற்றில், கிட்டத்தட்ட 19,000 வணிக நோக்கங்களுக்காக கட்டமைக்கப்பட்டுள்ளன.

## சுருக்கமான வரலாறு

ஐரோப்பிய காலனி ஆதிக்கத்தில் இந்தியா இருந்தபோது, புதிய, ரோமானிய கட்டடக் கலைகள் கொண்டுவரப்பட்டன. இந்திய துணைக் கண்டத்தில் பிரித்தானிய குடியேற்றமாக சென்னை அதன் பாணியில் கட்டப்பட்ட பல கட்டுமானங்களை கொண்டுள்ளது. ஆரம்ப காலங்களில் கிடங்குகள், சுவர் பதிவுகள் கொண்ட நகரம் கடற்கரை ஓரம் கட்டமைக்கப்பட்டது. முகலாயர்களுக்கு பிறகு ஐரோப்பிய குடியேற்றவாதிகள் ஆகிய போர்ச்சுக்கீசியர், பிரஞ்சு போன்றவர்களைவிட பிரிட்டிஷாரின் கட்டடக்கலை அதிக தாக்கத்தை ஏற்படுத்தியது.

தொழிற்சாலைகள், நீதிமன்றங்கள், கல்வி நிலையங்கள், நகராட்சி கூடங்கள், பங்களாக்கள் போன்றவை பொறியாளர்களால் கட்டப்பட்ட சாதாரண கட்டமைப்புகள் ஆகும். சில பொது கட்டடங்கள் லண்டனில் உள்ளது போல் அல்லாமல் செங்கல் மற்றும் சுண்ணாம்பால் கட்டப்பட்டன. பல தேவாலயங்கள் லண்டனில் உள்ளதைப் போலவே கட்டப்பட்டு இருந்தன. உதாரணம் புனித ஜார்ஜ் கோட்டையில் உள்ள செயின்ட் மேரி சர்ச்.

அதிகாரம் பிரித்தானிய அரசிடமிருந்து, இங்கிலாந்தின் கிழக்கிந்திய கம்பெனியிடம் வந்ததும் ரயில்வே இந்தியாவில் அறிமுகம் செய்யப்பட்டது. இது இந்திய கட்டடக்கலை வரலாற்றில் ஒரு மைல்கல்லாகும். கான்கிரீட், கண்ணாடி, வார்ப்பிரும்பு போன்றவை கட்டுமானத்தில் அதிக அளவில் பயன்படுத்தப்பட்டன. இந்திய கட்டடக்கலையும் இந்த கட்டடக் கலையுடன் இணைந்தது. எனவே இந்தோ சராசனிக் கட்டடக்கலை பத்தொன்பதாம் நூற்றாண்டின் இறுதியில் உருவானது.

## கட்டடக்கலை பாங்குகள்

 அரசு அருங்காட்சியகம், எழும்பூர், இந்தோ-சாராசானிக் பாணியில்மைந்தது.
அலங்கார வேலைப்பாடு முறை தோன்றுவதற்கு முன் சென்னையில் இந்தோ சராசனிக் பாணியிலான கட்டடக்கலையும், மும்பையில் கோதிக் பாணி கட்டடக்கலையும் ஆதிக்கம் செய்தன.

### சுதந்திரத்திற்குப் பின்

சுதந்திரத்திற்குப் பிறகு நவீன கால கட்டடகலை சென்னையில் அதிகமானது. 1959 ஆம் ஆண்டு எல். ஐ. சி. கட்டடம் கட்டப்பட்டது. இது நாட்டின் மிக உயரமான கட்டடங்களில் ஒன்றாக அந்நேரத்தில் திகழ்ந்தது. சுண்ணாம்பு, செங்கல் கட்டுமானத்தில் இருந்து கான்கிரீட் கட்டடங்களாக மாற்றப்பட்டிருந்தது. சென்னை துறைமுகத்தில் வானிலை ரேடார் இருப்பதால் 10 கிலோ மீட்டர் சுற்றளவில், 60 மீட்டருக்கும் உயரமான கட்டடங்கள் கட்டுவதற்கு தடை விதிக்கப்பட்டுள்ளது. நகரத்தின் மையப் பகுதியில் தரைப்பகுதி விகிதம் (FAR) 1.5 க்கும் குறைவாக உள்ளது. இது பிற சிறு நகரங்களை விடவும் குறைவாக உள்ளது. இதன் விளைவாக நகரம் செங்குத்து வளர்ச்சியில் இல்லாமல், கிடைமட்டமாக விரிவடைகிறது. நகரத்தின் தெற்கு மற்றும் தென் மேற்கு பகுதிகளில் செங்குத்து வளர்ச்சி (50 மாடிகள் வரை) அதிகப்படியாக காணப்படுகிறது.

## மேலும் காண்க

* சென்னை உயர்ந்த கட்டடங்களின் பட்டியல்
* சென்னையில் உள்ள மரபுகள்

## குறிப்புகள்